钦定古今图书集成/明伦汇编/皇极典/第188卷 > 北周
## 钦定古今图书集成/明伦汇编/皇极典/第188卷 > 北周

### 孝闵帝元年春正月辛丑以周公受魏禅即皇帝位按周书文帝本纪太祖文皇帝姓宇文氏讳泰字黑獭代武川人也其先出自炎帝神农氏为黄帝所灭

子孙遁居朔野。有葛乌菟者，雄武多筭略，鲜卑慕之，
奉以为主，遂总十二部落，世为大人。其后曰普回，因
狩得玉玺三纽，有文曰“皇帝玺。”普回心异之，以为天
授。其俗谓天曰“宇”，谓君曰文，因号宇文国，并以为氏
焉。普回子莫郍自阴山南徙，始居辽西，是曰献侯，为
魏舅生之国。九世至侯豆归，为慕容晃所灭。其子陵
仕燕，拜驸马都尉，封元菟公。魏道武将攻中山，陵率
甲骑五百归魏，拜都牧主，赐爵安定侯。天兴初，迁武
川。陵生系，系生韬，并以武略称。韬生肱。肱任侠有气
干。武成初，追尊曰德皇帝。太祖。德皇帝少子母曰王
氏，孕五月，夜梦抱子升天，才不至而止。寤而告德皇
帝，德皇帝喜曰：“虽不至天，贵亦极矣。”生而有黑气如
盖，下覆其身。及长，身长八尺，方颡广额，美须髯，发长
委地，垂手过膝，背有黑子，宛转若龙盘之形，面有紫
光，人望而敬畏之。少有大度，不事家人生业，轻财好
施，以交结贤士大夫。尔朱荣定河北，太祖随例迁晋
阳。孝昌二年，燕州乱，太祖以统军从荣征之。魏孝庄
帝出居河内，荣遣贺拔岳迎帝，太祖以别将从岳。孝
庄帝反正，以功封宁都子，邑三百户，迁镇远将军、步
兵校尉，寻迁征西将军、金紫光禄大夫，增邑三百户，
加直阁将军，行原州事。太昌元年，岳为关西大行台，
以太祖为左丞，领岳府司马，加散骑常侍，事无巨细，
皆委决焉。齐神武既破尔朱，遂专朝政，太祖请往观
之，还谓岳曰：“高欢非人臣也，逆谋所以未发者，惮公
兄弟耳。今若移军近陇，扼其要害，示之以威，服之以
德，即可收其士马，以实吾军。西辑氐、羌，北抚沙塞，还
军长安，匡辅魏室，此桓文举也。”岳大悦，遣太祖诣阙
请事，密陈其状，魏帝深纳之，加太祖武卫将军，还令
报岳。岳遂引军西次平凉，表太祖为使持节、武卫将
军、夏州刺史。魏永熙三年，岳为侯莫陈悦所害，大都
督赵贵率部曲还营，命赫连达驰至夏州告太祖。太
祖乃率帐下轻骑，驰赴平凉，将以讨悦。与诸将刑牲
盟誓，同奖王室。初，贺拔岳营于河曲，有军吏独行，忽
见一老翁，须眉皓素，谓之曰：“贺拔岳虽复据有此众，
然终无所成。当有一宇文家从东北来，后必大盛。”言
讫不见。此吏恒与所亲言之，至是方验。魏帝诏太祖
曰：“贺拔岳既殒，士众未有所归，卿可为大都督，即相
统领。”三月，太祖进军至原州，众军悉集。夏四月，引兵
上陇。太祖军令严肃，秋毫无犯，百姓大悦，识者知其
有成。太祖知悦怯而多猜，乃倍道兼行，出其不意，趣
略阳，以临悦军。纵兵奋击，大破之。悦与其子弟及麾
下数十骑遁走，至牵屯山，追及悦，斩之。太祖入上邽，
收悦府库，财物山积，皆以赏士卒，毫厘无所取，众大
悦。时齐神武已有异志，故魏帝深仗太祖。进太祖侍
中、骠骑大将军、开府仪同三司、关西大都督、略阳县
公，承制封拜，使持节如故。魏帝方图齐神武征兵。太
祖乃命前秦州刺史骆超为大都督，率轻骑一千赴
洛。进授太祖兼尚书仆射、关西大行台，馀官封如故。
太祖乃传檄方镇。秋七月，太祖师众发自高平，前军
至于弘农，而齐神武稍逼京邑。魏帝率轻骑入关，太
祖备仪卫奉迎，谒见东阳驿，奉帝都长安。披草莱，立
朝廷，军国之政，咸取太祖决焉。仍加授大将军、雍州
刺史，兼尚书令，进封略阳县公，拜驸马都尉，进位丞
相。十二月，魏孝武帝崩。太祖立魏南阳王宝炬为嗣，
是为文皇帝。魏大统元年春正月，进太祖督中外诸
军事、录尚书事、大行台，改封安定郡王。太祖固让，及
录尚书事，魏帝许之，乃改封安定郡公。三月，太祖以
戎役屡兴，民吏“劳敝”，乃为《十四条新制》，奏魏帝行之。
三年，东魏遣其将窦泰趣潼关。高敖曹围洛州，太祖
击破之，斩泰。高敖曹陷洛州，闻泰殁，弃城走。六月，命

背水东西为阵。齐神武至，太祖奋击大破之，神武夜
遁，献俘长安。还军渭南。进太祖柱国大将军，增邑并
前五千户。太祖进军蒲坂，略定汾、绛。四年七月，东魏
遣将围独孤信于洛阳，太祖率军救信，大捷。七年，太
祖奏行《十二条制》，恐百官不勉于职事，又下令申明
之。八年冬十月，齐神武渡河，据邙山为阵。太祖击之，
大破齐神武军。齐神武复合，太祖不利，引还。十四年
夏五月，进授太祖太师。十七年春三月，魏文帝崩，皇
太子嗣位，太祖以冢宰总百揆。魏废帝二年，诏太祖
为都督中外诸军事。三年，太祖废帝，立齐王廓，是为
恭帝。恭帝三年春正月，以太祖为太师、大冢宰、柱国。
冬十月，太祖崩于云阳宫。按《孝闵帝本纪》，孝闵皇
帝讳觉，字陁罗尼，太祖第三子也。母曰元皇后。大统
八年，生于同州官舍。九岁，封略阳郡公。时有善相者
史元华见帝，退谓所亲曰：“此公子有至贵之相，但恨
其寿不足以称之耳。”魏恭帝三年三月，命为安定公
世子，四月，拜大将军。十月乙亥，太祖崩，景子嗣位太
师、大冢宰。十二月丁亥，魏帝诏以岐阳之地封帝为
周公。庚子，禅位于帝。诏曰：“予闻皇天之命不于常，惟
归于德。故尧授舜，舜授禹，时其宜也。天厌我魏邦，垂
变以告，惟尔罔弗知。予虽不明，敢弗龚天命，格有德
哉！今踵唐虞旧典，禅位于周，庸布告遐迩焉。”使大宗
伯赵贵持节奉册《书》曰：“咨尔周公！帝王之位弗有常，
有德者受命，时乃天道。予式时庸荒，求于唐”虞之彝，
踵曰：“我魏德之终旧矣，我邦小大罔弗知，今其可久
怫于天道，而不归有德欤？”时用询谋，佥曰：“公昭考文
公，格勋德于天地，丕济生民，洎公躬，又宣重光，故元
象征见于上，讴讼奔走于下，天之历数，用实在焉。予
安敢弗若？是以钦祗圣典，逊位于公。公其享兹大命，
保有万国，可不慎欤！”魏帝临“朝，遣民部中大夫济北
公元迪致皇帝玺绶，固辞。公卿百辟劝进，太师陈祥
瑞乃从之。是日，魏帝逊于大司马府。元年春正月辛
丑，即天王位，柴燎告天，朝百官于路门。追尊皇考文
公为文王，皇妣为文后，大赦天下，封魏帝为宋公。”
按《李贤传》，贤弟远除尚书仆射，时太祖嫡嗣未建，明
帝居长，已有成德孝闵处嫡年尚幼冲乃召群公谓
之曰：“孤欲立子以嫡恐大司马有疑大司马即独孤
信明帝敬后父也。”众皆默未有言者远曰：“夫立子以
嫡不以长《礼经明义》略阳公为世子公何所疑。若以
信为嫌请即斩信”便拔刀而起太祖亦起曰：“何事至
此”信。又自陈说远乃止，于是群公并从远议出外拜
谢信曰：“临大事不得不尔。”信亦谢远曰：“今日赖公决
此大议。”按《晋荡公护传》：护，太祖兄子也，拜小司空。
太祖西巡，至牵屯山，遇疾驰，驿召护。护至泾州见太
祖，而太祖疾已绵笃，谓护曰：“吾形容若此，必是不济。
诸子幼小，寇贼未宁，天下之事，属之于汝，宜勉力以
成吾志。”护涕泣奉命，行至云阳，而太祖崩，护秘之，至
长安乃发丧。时嗣子冲弱，彊寇在近，人情不安。护纲
纪内外，抚循文武，于是众心乃定。先是，太祖常云“我
得胡力。”当时莫晓其旨，至是人以“护”字当之。寻拜柱
国。太祖山陵毕，护以天命有归，遣人讽魏帝，遂行禅
代之事。孝闵帝践阼，拜大司马，封晋国公。

孝闵帝元年九月甲子明帝以宁都郡公入即皇帝
位。

按《周书明帝本纪》，“世宗明皇帝，讳毓，小名统万突，太
祖长子也。母曰姚夫人。永熙三年，太祖临夏州，生帝
于统万城，因以名焉。大统十四年，封宁都郡公。十六
年，行华州事，寻拜开府仪同三司、宜州诸军事、宜州
刺史。魏恭帝三年，授大将军，镇陇右。孝闵帝践祚，进
位柱国，转岐州诸军事、岐州刺史。治有美政，黎民怀
之。”及孝闵帝废，晋公护遣使迎帝于岐州。秋九月癸
亥，至京师，止于旧邸。甲子，群臣上表劝进，备法驾奉
迎。帝固让，群臣固请，是日即天王位，大赦天下。乙丑，
朝群臣于延寿殿。按《晋荡公护传》，孝闵帝践阼，护
拜大冢宰。时司会李植、军司马孙恒等在太祖之朝，
允居权要，见护执政，恐不见容，乃密要宫伯乙弗凤、
张光洛、贺拔提元进等为腹心，说帝曰：“护诛朝贵以
来，威权日盛，谋臣宿将，争往附之，大小政事，皆决于
护。以臣观之，将不守臣节，恐其滋蔓，愿早图之。”帝然
其言。凤等又曰：“以先王之圣明，犹委植恒以朝政，今
若左提右挈，何向不成！且晋公常云：‘我今夹辅陛下，
欲行周公之事。臣闻周公摄政七年然后复子明辟。
陛下今日岂能七年若此乎？深愿不疑’。”帝愈信之，数
将武士于后园讲习，为执缚之势。护微知之，乃出植
为梁州刺史，恒为潼州刺史，欲遏其谋。后帝思植等，
每欲召之。护谏曰：“天下至亲，不过兄弟，若兄弟自构
嫌隙，他人何易可亲！太祖以陛下富于《春秋》，《顾命》托
臣以后事。臣既情兼家国，实愿竭其股肱。若使陛下
亲览万几，威加四海，臣死之日，犹生之年。但恐除臣
之后，奸回得逞其欲，非唯不利陛下，亦恐社稷危亡臣所以勤勤恳恳，干触天威者，但不负太祖之顾托，
保安国家之鼎祚耳。不意陛下不照愚臣款诚，忽生
疑阻。且臣既为天子兄，复为国家宰辅，知更何求而
怀冀望！伏愿陛下有以明臣，无惑谗人之口。”因泣涕
久之乃止。帝犹猜之，凤等益惧，密谋滋甚，遂克日将
召群公入䜩，执护诛之。光洛具以其前后谋告护，护
乃召柱国贺兰祥、小司马尉迟纲等，以凤谋告之。祥
等并劝护废帝。时纲总领禁兵，护乃遣纲入宫，召凤
等议事。及出，以次执送护第，因罢散宿卫兵，遣祥逼
帝幽于旧邸。于是召诸公卿毕集，护流涕谓曰：“先王
起自布衣，躬亲行阵，勤劳王业，三十馀年。寇贼未平，
奄弃万国，寡人地则犹子，亲受顾命。以略阳公既居
正嫡，与公等立而奉之，革魏兴周，为四海主。自即位
以来，荒淫无度，昵近群小，疏忌骨肉，大臣重将，咸欲
诛灭，若此谋遂行，社稷必致倾覆，寡人若死，将何面
目以见先王？今日宁负略阳，不负社稷。角宁鄀公年
德兼茂，仁孝圣慈，四海归心，万方注意，今欲废昏立
明，公等以为何如？”群臣咸曰：“此公之家事，敢不惟命
是听！”于是斩凤等于门外，并诛植、恒等。寻亦弑帝，迎
世宗于岐州而立之。

### 明帝武成二年夏四月壬寅武帝以鲁国公即皇帝位

按《周书武帝本纪》，高祖武皇帝，讳邕，字祢罗突，太祖
第四子也。母曰此奴。太后大统九年，生于同州，有神
光照室，幼而孝敬，聪敏有器质。太祖异之曰：“成吾志
者，必此儿也。”年十二，封辅城郡公。孝闵帝践祚，拜大
将军，出镇同州。世宗即位，迁柱国，授蒲州诸军事、蒲
州刺史。武成元年，入为大司空，治御正，进封鲁国公，
领宗师，甚为世宗所亲爱，朝廷大事，多共参议。性沉
深，有远识，非因顾问，终不辄言。世宗每叹曰：“夫人不
言，言必有中。”武成二年夏四月，世宗崩，遗诏传帝位
于高祖。高祖固让，百官劝进，乃从之。壬寅，即皇帝位，
大赦天下。按《崔猷传》，猷深为晋公护所重，世宗即
位，征拜御正中大夫。武成二年，除司会中大夫，御正
如故。世宗崩，遗诏立高祖晋公护谓猷曰：“鲁国公禀
性宽仁，太祖诸子之中，年又居长。今奉遵遗旨，翊戴
为主，君以为何如？”猷对曰：“殷道尊尊，周道亲亲。今朝
廷既遵《周礼》，无容辄违此义。”护曰：“天下事大，但恐毕
公冲幼耳。”猷曰：“昔周公辅成王以朝诸侯，况明公亲
贤莫二，若行周公之事”，方为不负顾托。事虽不行，当
时称其守正。按《晋荡公护传》：世宗性聪睿，有识量，
护深惮之。有李安者，本以鼎俎得宠于护，稍被升擢，
位至膳部下大夫。至是，护乃密令安因进食于帝，加
以毒药，帝遂寝疾而崩。护立高祖，百官总己以听于
护。

### 武帝宣政元年六月戊戌宣帝以皇太子即皇帝位按周书宣帝本纪宣皇帝讳赟字干伯高祖长子也母曰李太后武成元年生于同州保定元年五月丙

午，封鲁国公。建德元年四月癸巳，高祖亲告庙，冠于
阼阶。立为皇太子，诏皇太子巡抚西土。文宣皇后崩，
高祖谅暗，诏太子总朝政，五旬而罢。高祖每巡幸四
方，太子当留监国。五年二月，又诏皇太子巡西土，因
讨土谷浑。宣政元年六月丁酉，高祖崩。戊戌，皇太子
即皇帝位，尊皇后为皇太后。

### 宣帝大象二年二月辛巳静帝以皇太子受内禅即皇帝位

按《周书静帝本纪》，静皇帝讳衍，后改为阐，宣帝长子
也。母曰朱皇后。建德二年六月生于东宫。大象元年
正月癸卯，封鲁王，戊午，立为皇太子。二月辛巳，宣帝
于邺宫传位授帝，居正阳宫。二年夏五月乙未，宣帝
寝疾，诏帝入宿于露门学。己酉，宣帝崩，帝入居天台，
废正阳宫，大赦天下，停洛阳宫作。“庚戌上天元上皇”
太后尊号为“太皇太后”，天元圣皇太后李氏为“太帝
太后”，天元大皇后杨氏为皇太后，天大皇后朱氏为
帝太后。其天中大皇后陈氏、天右大皇后元氏、天左
大皇后尉迟氏，并出俗为尼。

按《册府元龟》，静帝，宣帝长子。大象元年正月封鲁王，
是月立为皇太子。二月，宣帝诏曰：“有圣大宝，实惟重
器，元天表命，人事与能，幽显同谋，确乎不易。域中之
大，实悬定于杳冥；天下为公，盖不避于内举。我大周
感苍昊之精，受河、雒之锡，武功文德，光格区宇，创业
垂统，永惟无穷。朕以寡薄，祗承洪绪，上赖先朝得一
之迹，下藉群后不贰之心。职贡与云雨俱通，宪章共
光华并旦。圆首方足，咸豋仁寿，兴隆国本，用弘天历。
皇太子地居上嗣，正统所归，远惟积德之休，允叶无
疆之祚。帝王之量，未肃而成，天禄之期，不谋已至。朕
今传位于衍，乃眷四海，深合讴歌之望；俾予一人，高
蹈风尘之表，万方兆庶，知朕意焉